ming030890/wiki-yue-high-quality huggingface dataset:
東安縣

東安（粵拼：dung1 on1）係中華人民共和國湖南省永州市嘅縣。面積2219.95平方公里，人口57萬（2018年）。佢位於湖南西南部、湘江中上游，稱爲「湘南門戶」。東南係永州嘅零陵區，東面係冷水灘，北面係祁陽、邵陽，西面係新寧，西南面係廣西嘅全州。縣城係白牙市。

史
東安地方喺春秋戰國時係楚國南境，秦時屬長沙郡，漢武帝元鼎六年（前111年）屬零陵郡洮陽縣，之後零陵郡喺三國赤壁之戰後由蜀漢易手爲東吳。
西晉惠帝永熙元年（290年）從零陵郡觀陽縣析置出應陽縣（應讀英；jing1 joeng4），屬零陵郡，應陽就係東安嘅前身。應陽嘅意思係應水嘅陽位，即係指當時個縣治（而家嘅蘆洪市鎮）喺應水嘅北面。南朝宋武帝永初元年（420年）應陽由縣改爲封國，爲應陽男國，南朝陳宣帝太建五年（573年）由男國改爲應陽子國，陳後主至德四年（586年）由子國改爲應陽公國。期間應陽始終屬零陵郡。之後一直到隋文帝開皇九年（589年），應陽併入到零陵縣。
之後，唐昭宗光化元年（898年），馬殷攻落永州，割據一方，喺原先應陽地頭設立東安場，不過一直屬零陵縣。宋太宗雍熙元年（984年），升東安場爲東安縣，從零陵獨立返出來，之後個名未改過，沿用到而家，其中直到民國時，縣治喺而家紫溪市鎮，到共和國時期縣治搬到而家嘅白牙市鎮。東安嘅意思，有兩種講法，一係話因爲離東安江近，二係話「東方安寧」。

政區
東安轄13個鎮、2個鄉、2個國營林場。
鎮：白牙市鎮、大廟口鎮、紫溪市鎮、橫塘鎮、石期市鎮、井頭圩鎮、端橋舖鎮、鹿馬橋鎮、蘆洪市鎮、新圩江鎮、花橋鎮、大盛鎮、南橋鎮
鄉：川岩鄉、水嶺鄉
國營林場：大廟口林場、黃泥洞林場
2013年成立咗黃泥洞鄉，由鹿馬橋鎮嘅兩條村（金江、石鼓）、黃泥洞林場嘅四個國有工區（龍井、青山坳、南鎮、天堂）同六條村合併而成。2015年11月11號，大江口鄉併入白牙市鎮，黃泥洞鄉併入鹿馬橋鎮。
東姑阿都拉曼國家公園

東姑阿都拉曼公園（粵拼：dung1 gu1 a3 dou1 laai1 maan6 gwok3 ga1 gung1 yun2，馬來話：Taman Negara Tunku Abdul Rahman）係馬來西亞第一座海洋型國家公園，以馬來西亞第一任首相東姑阿都拉曼個名命名。
東姑阿都拉曼國家公園喺沙巴州亞庇岸外嘅南中國海上，由佳雅島（Gaya Island），沙比島（Sapi Island）、馬姆迪島（Mamutik Island）、馬奴干島（Manukan Island）同蘇洛島（Sulug Island）等五個島嶼組成，喺1974年正式被列為海洋生態國家公園，以保護呢片海域內嘅海洋生態。呢幾個群島，除咗擁有靚沙灘同清澈海水，仲有好多唔同種類珊瑚同海洋生物。各個島嶼叢林入面更有好多罕見嘅兩棲動物。
呢啲島嶼有折疊嘅砂岩同沈積岩所覆蓋，係沙巴西部海岸克羅克山脈岩層嘅一部分。 喺大約一百萬年前冰河時代即將結束時，海平面發生咗變化，導致部分大陸被海域割斷，從而形成咗今日呢啲島嶼。裸露嘅砂岩喺島嘅海岸形成咗海崖、海洞、蜂窩狀風化同石頭沖積裂縫。
東安

東安省，滿洲國東部接蘇聯嘅省，位於而家黑龍江省東部。

東安市
東安市，滿洲國東安省嘅省城。喺升爲市之前叫東安街。而家係黑龍江省嘅密山縣。

東安郡
東安郡，漢魏三國時一郡。

東安縣
東安縣係中國地方：
東安縣，而家湖南永州下一縣。
雲浮，民初廣東東安縣。
同安，東吳東安縣。
安次，民初直隸東安縣，後河北安次縣。

東安區
東安區 (牡丹江)，中國黑龍江省牡丹江市下一市轄區。
東安區 (安養)，大韓民國京畿道安養市下一區。

東安鄉
東安鄉係中國地方：
東安鄉 (寧明)，廣西崇左寧明嘅鄉。
東安鄉 (城口)，重慶城口嘅鄉。
東安鄉 (江油)，四川綿陽江油嘅鄉。
東安鄉 (渠縣)，四川達州渠縣嘅鄉。

東安街道
東安街道係中國黑龍江地方：
東安街道 (大慶)，大慶薩爾圖區嘅街道。
東安街道 (齊齊哈爾)，齊齊哈爾碾子山區嘅街道。
此外有條街道嘅名近似：
東安路街道，河南平頂山衛東區嘅街道。

街坊鄉里
東安坊，臺灣臺南城舊時一個政區。
東安里，喺臺灣有好多處東安里。
東安居，日本福井縣福井市嘅地區。
東安居村，日本福井縣足羽郡舊時嘅村。

水
東安江，係賀江支流，喺廣東封開（舊封川部份）滙入賀江。

人
東安公主，北齊武成帝嘅公主。

事
東安鎮事件，1939年嘅滿洲國同蘇聯嘅武裝衝突，發生喺饒河縣東安鎮。

城門
東安門，明清時北京皇城嘅城門。

市場
東安市場，北京舊時一處市場。

車站
東安路站，上海地鐵四號綫同七號綫嘅車站。
東豆川站，韓國京畿道東豆川市東豆川洞嘅車站，曾經叫做「東安站」。

學校
東安中學校，位於日本岐阜縣安八郡安八町嘅中學。
東安初等學校，位於韓國京畿道安養東安區嘅學校。
東安高等學校，位於韓國京畿道安養東安區嘅學校。

近似
東英吉利亞大學，有個譯法做「東安格利亞大學」。
東安江

東安江（粵拼：dung1 on1 gong1）係中國廣西流入廣東嘅一條江，係賀江支流，隔一級係西江支流。佢發源自廣西賀州八步區嘅大桂山東麓，由蒼梧出廣西，喺廣東封開（舊封川部份）大洲鎮入賀江。賀江轉折向西南行到江口墟入西江。

流域
東安江自大桂山發源後，一路向南流入梧州嘅蒼梧，流經沙頭、石橋、木雙，入廣東境後係封開縣。有石川河、塘灣河、大平河注入，中間經過四科墟。幹流長127公里，平均比降4.4%，年均徑流量18.1億立方米，流域面積2388平方公里，其中廣西佔2240平方公里。

水量
東安江流域集雨面積2400平方千米，多年平均水量係22.84億立方米，多年平均流量係72.4立方米/秒，水質綜合鑑定爲一級。
柿本倫明

柿本倫明（1977年10月6號—）係日本足球員，司職前鋒，效力過福岡黃蜂，Clementi Khalsa，大分三神，湘南比馬，大阪櫻花，及松本山雅。
柿原徹也

柿原徹也 ，係日本嘅一個男配音員。

配音作品一覽
呢個表唔完整，歡迎加料。
柿木亮介

柿木亮介（1991年12月23號—）係日本足球員，司職中場，效力藤枝MYFC。
柿本健太

柿本健太（1990年10月19號—）係日本足球員，司職前鋒，效力過北九州向日葵，及秋田藍閃電。
柿樹科

柿樹科（學名：Ebenaceae）係雙子葉植物綱杜鵑花目嘅一個科。
柿樹屬

柿樹屬（粵拼：ci5 syu6 suk6；學名：Diospyros）係柿樹科下面嘅一個屬，入面有700個品種。
呢種植物嘅形態規律方面，一般係落葉喬木或灌木，葉一般係橢圓到長圓形，全緣兼光滑，葉背同葉柄都有絨毛；而佢嘅花一般係黃白色，好似個鐘噉，大多數係公乸同樹但唔同花；而佢嘅果一般係實嘅扁圓形，有些小方，顏色一般從淺嘅橙黃色到橙紅色之間。
元州街公共圖書館

元州街公共圖書館（英文：Un Chau Street Public Library）係香港一間公共圖書館，喺深水埗元州街59-63號元州街市政大廈一樓。
元嶺鄉

元嶺鄉係香港九龍十三鄉其中一個，喺黃大仙鑽石山東面近住鑽石山火葬場，可以分做上元嶺同下元嶺，經已拆清晒，原址變做志蓮淨苑同大老山隧道入口。
元州街

元州街（Un Chau Street）係香港一條街，東起深水埗石硤尾街，西到長沙灣青山道，長1.6公里。
街名「元州」嚟自嗰度舊時嘅地名元洲，初頭條街係寫做元洲街。不過當局為配合返附近欽州街、通州街、汝州街等嘅「州」字先改埋元洲街個名。
元崗街道

元崗街道係中國廣東省廣州市天河區轄下嘅一個街道，2001年10月30號設立。轄區總面積3.238平方公里，下轄5個社區，總人口約4萬人，其中常住人口0.8萬人。
元州邨

元州邨（Un Chau Estate）係香港嘅一條公共屋邨，喺九龍深水埗長沙灣元州街，最初叫元洲街政府廉租屋邨，後來叫元洲街邨，1965年落成，1994年開始重建，1998年-2012年起好，改名做元州邨，而家畀晒領先物業管理有限公司管理。

歷史
元州邨原本叫元洲街邨，1965年落成，本身係長沙填地，前身係船廠同木屋區。元洲街邨起之前，曾經有兩棟頗為出名嘅大廈，一橦係長沙書院，係區內一間重要嘅學校；另一橦係工商大旅館，有唔少旅港生意人暫居。
填海後，政府原本計劃起廿四棟徙置屋，後尾改為起兩座八層高同九座十五層高嘅徙置大廈。最尾都係決定喺度起設備好啲嘅政府廉租屋，政府喺呢度起咗八棟新式政府廉租屋大廈，每座高十五層。邨入面有三所標準小學同埋兩個標準街市。管理就由屋宇建設委員會做。
呢條邨原本計劃叫長沙灣廉租屋邨，因呢度喺正長沙灣海皮，後來為咗怕同1963年起好嘅長沙灣邨撞名，因為咁，就叫元洲街政府廉租屋邨。1973年響香港房屋委員會成立之後，條邨改名做元洲街邨。
其實，元州街邨嘅元州，原本寫做元洲，係形容填海前嘅島仔，所以原本元州街邨嘅州字係用洲。因為附近有幾條街都有州字洲字，後來元州街個名有時都會寫錯做州縣嘅州。不過，後來連屋邨名都改埋元州邨，正式取代咗「洲」。
直至1994年，條邨開始重建，第一、二、三同埋第八座係第一期重建，喺1994年3月俾人拆咗，即第一、三期重建。而淨低嗰第四到第七座，就係第二、四期重建，喺2000年2月俾人拆咗，第二期嘅居民大部分都安置到1999年新起嘅樓宇－元盛樓、元豐樓同埋元泰樓，條邨亦正式改名做元州邨。另外邨內元康樓、元和樓設有老人宿舍。
第二期同第四期重建樓已經喺2008年8月入伙，係元禧、元雅、元智、元樂同元健，而起嘅樓會用嚟安置因為部份受蘇屋邨重建計劃一期影響嘅居民。除此之外，第五期重建樓喺2012年2月入伙，而起嘅樓會用嚟安置受蘇屋邨重建計劃二期影響嘅居民。
元崗村梁氏宗祠

元崗村梁氏宗祠喺香港新界元朗區八鄉元崗村，起好到而家大概有200年，用嚟舉行祭祀、點燈、秋祭等傳統儀式同梁氏族人議事嘅地方，2007年被評為法定古蹟。

史
元崗村梁氏族人嚟自廣東東莞，喺17至18世紀由12世祖梁國初帶同族人搬去新界，佢個仔梁大成之後定居喺元朗八鄉，並建立咗元崗村。而家梁氏宗祠係由「梁大成祖」所擁有。之後梁氏子孫繁衍至屏山橫洲、十八鄉大棠村同屯門順風圍一帶。

建築
元崗村梁氏宗祠係典型嘅清代兩進一天井式建築，正面牆身用花崗石同青磚砌成，正門上面石額刻住「梁氏宗祠」，兩邊掛咗「夏陽世澤 安定家聲」嘅對聯，牆頂上面有封簷板同中式壁畫裝飾，屋脊嘅灰塑用梅花、牡丹、蓮花同鰲魚等瑞獸同吉祥圖案做主題，山牆有精美嘅草尾灰塑裝飾。祠堂後面進明間設有安放歷代先祖神位嘅神龕，天井兩邊起咗廂房，右邊廂房設有喺喜慶活動時用嚟烹煮盆菜嘅廚房。

復修
梁氏宗祠嘅全面修復工程由古物古蹟辦事處同建築署負責監督，主要包括更換已損毀嘅木製構件同進行內外部翻新嘅工程，喺2006年完工，並擇吉日喺2007年6月29號舉行重修開光典禮。
七月與安生

《七月與安生》（英文：Soul Mate），係2016年上畫嘅港產片，由周冬雨、馬思純主演，曾國祥執導。呢套戲喺第36屆香港電影金像獎攞到12項提名，係嗰屆最多。
周冬雨、馬思純亦憑呢套戲一齊贏得第53屆金馬獎最佳女主角。
七朵花

七朵花係臺灣七人女子音樂組合，成員有趙虹喬、陳喬恩、屈旻潔、賴薇如、邱緯芬、周靂岑同埋王宇婕。2004年出道，2009年解散。
七月王朝

七月王朝（法文：monarchie de Juillet；又稱奧爾良王朝）係由1830年到1848年統治法國嘅君主立憲制王朝。
1830年七月革命之後，同年8月9號，波旁王朝奧爾良家族嘅路易腓力喺資產階級嘅支持下，登基成為法國國王。但係佢無沿用「法國國王」（法文：roi de France）爾個頭銜，而係用徂「法蘭西人之王」（法文：roi des Français）爾個頭銜。1848年二月革命爆發，路易腓力被迫遜位，法蘭西第二共和國成立，標誌住波旁王朝喺法國嘅統治劃上句號。
七氧化二錳

七氧化二錳（Mn2O7）係錳嘅其中一種氧化物，常溫下係深紅色油狀液體。
Saint-Pierre-d'Amilly

Saint-Pierre-d'Amilly係法國嘅一個市鎮，位置喺濱海沙藍特。
Saint-Pierre-Toirac

Saint-Pierre-Toirac係法國嘅一個市鎮，位置喺奧斯坦尼大區嘅洛特。
Saint-Pierre-d'Oléron

Saint-Pierre-d'Oléron係法國嘅一個市鎮，位置喺濱海沙藍特。
Saint-Pierre-d'Aubézies

Saint-Pierre-d'Aubézies係法國嘅一個市鎮，位置喺奧斯坦尼大區嘅熱爾。
東廣島

東廣島係日本廣島縣一市，人口約莫19萬。
東引鄉

，係中華民國福建省連江縣所轄嘅一個鄉，轄區主要由東引島（原稱東湧島）、西引島（原稱西湧島）兩島組成，兩個島中間起咗條橋，將兩個島連住，東引島面積 3.22 km2、西引島 1.13 km2，含附屬無人島礁全鄉面積 4.4 km2。
東引鄉主島北側嘅北固礁係目前中華民國政府實際統治區嘅最北境。因面積細又唔易到達，喺主島西北部（原屬西引島）嘅后澳西側設有「國之北疆」石碑同觀景平台。
東幸一

東幸一（1978年8月23號—）係日本足球員，司職中場，效力過鳥棲砂岩，及奈良倶楽部。
東引

東引鄉，中華民國福建省連江縣代管嘅一個鄉（原屬羅源縣）。
東引島，臺灣海峽馬祖列島嘅島，東引鄉嘅主島。
七美機場

七美機場（粵拼：cat1 mei5 gei1 coeng4）係喺臺灣嘅一個機場，喺1977年起好。
七聖古廟

七聖古廟，又叫七聖宮古廟，簡稱七聖廟，喺香港新界大埔區西貢北十四鄉官坑。七聖古廟喺明末清初時候起，由十四鄉鄉村組成嘅「東平社」、「西平社」、「南慶社」同埋「北慶社」合力建成，每一個社輪流打理一年。

傳說
聽講喺清朝乾隆嘅時期，有個漁夫喺毗鄰嘅帆沙排、汀洲、白沙頭一帶打魚搵食，有一晚喺帆沙排下網，只係網得石頭一大堆，喺堆石之中有七粒好特別嘅石卵，漁夫就將呢七粒石卵掟向岸邊，竟然見到七粒小火星升起一直飄到馬鞍山山麓，漁夫即時向天禱告話，如果魚獲大有收穫時，必定喺山邊建廟，報答神恩。從此漁夫就一帆風順，得償所願。因為咁就喺陳角咀山邊起咗一間叫「黃金廟」嘅屋仔作為敬拜之用，但後來竟然俾火焚燬，就有七粒小火星像流星一樣，沿住廟後山飛至官坑就失蹤咗，班鄉民覺得係神靈指示建廟嘅地點，就再發起重起新廟。

供奉神祇
七聖古廟正殿供奉有8個神像，前排係單一媽祖像，亦都有人話喺王母，後排喺七仙女居中最大嗰一尊係大家姐，聽村民所講係織女，係全港僅有嘅三間「七姐廟」之一，另外兩間係坪洲嘅「仙姊廟」同埋石籬嘅七聖宮，偏殿就供奉關帝。每年到咗七夕，唔少戀人拖手前來敬拜，祈求愛情圓滿順利。

建築同古物
七聖古廟係三開間兩進式傳統建築廟宇，廟內掛咗一口乾隆二十七年（1762年）鑄造嘅銅鐘，喺外殿聯寫住「七姐善心存愷測；聖神仁術統陰陽」同埋喺堂前高腳牌「污穢勿近」，就係喺光緒三十二年（1908年）所立嘅，並有光緒同埋民國年間重修嘅匾聯。廟前建有一幅風水牆，喺出面重有一個廣場，古裝武俠片大行其道嗰時，經常係電影公司拍攝外景嘅場地，有「武林勝地」之稱。
七聖古廟原先每歲都演戲酬神，直至七十年代，因唔少男丁去咗外國工作而停咗。喺1998年進行重修之後，原居民就重新開始，每隔三年就舉辦酬神粵劇。七聖古廟原先被評為二級歷史建築，後來因重建導致原貌盡失，喺2010年2月4號確定不予評級。

日治時期
香港日治時期有日軍駐紮七聖古廟，東江縱隊港九大隊西貢中隊曾經偷襲過，因為估計錯誤，俾火力強大嘅日軍擊退咗，隊員吳壽喺衝入廟嗰時頭部中彈身亡，其他隊員未能及時搶番條屍，俾日軍割咗個頭掛喺廟前榕樹上面。嗰棵越澗相連人稱「七姐橋」嘅「連理樹」，近年因為政府大興土木施工，將別名「七姐坑」或「銀河」嘅溪澗改建為明渠先至冧咗。

地區中心
1954年十四鄉一帶鄉村成立西貢北約鄉事委員會，七聖古廟就成為議事同埋辦公嘅地方，直到喺大埔墟嘅新會址建成先至結束。成立七聖古廟嘅「東平社」由烏溪沙村民組成，其後連埋馬鞍山一齊歸埋沙田區，而其餘三個社就仍然歸大埔區管轄嘅西貢北。
七臺河

七臺河（粵拼：cat1 toi4 ho4）喺中國黑龍江，家下係地級市，叫七臺河市。
七罪宗

七罪宗（基督教譯七宗罪）係天主教入面對人類七種惡行嘅統稱，由6世紀教宗聖國瑞一世定立而家個版本：傲慢、嫉妒、憤怒、怠惰、貪婪、暴食同色慾。所謂 ｢罪宗｣ 係指所有惡行都係源自呢七種罪行。
七股溪

七股溪，又叫做劉厝排水，係中華民國臺南市一條溪，流經七股區、佳里區同西港區。
主流流過臺17線後，河道漸變闊，紅樹林、木麻黃綠帶密布，係古臺江內海遺跡一部份，係全臺灣規模最大同完整嘅海岸濕地，亦係國際級濕地生態區域，出海口喺七股區七股潟湖嘅南端。
七線人棄王

《七線人棄王》（英文：7-List Stars）係香港無綫電視製作嘅真人騷節目，由程浩駿、鄭雋熹、林浩文、陳俊堅、姚宏遠主持，總共10集，頭一集喺2022年1月15號禮拜六晚23:35-00:05喺翡翠台播，其餘9集喺myTV Super以及TVB Anywhere獨家播出。五位節目主持都係藝訓班出身，但一路只係喺「七線」位置上唔到位，所以就搞個節目畀機會表現自己。
平均故障間隔

响工程學上，平均故障間隔（英文：mean time between failures，MTBF）係指個系統出現故障之間嘅時間點平均相隔咗幾耐。
平和大押

平和大押（粵拼：ping4 wo4 daai6 aat3）喺廣州白雲區均禾墟，係舊廣州最大當舖，1929年左右起好。2008年，定為廣州市文物保護單位。後來改造成白雲區民俗文化博物館，2012年6月29號改造完成對外開放。
平均情況複雜度

平均情況複雜度（英文：Average-case complexity）係運算複雜度嘅指標，指段演算法喺「平均」嘅情況下要消耗幾多時間空間資源，即係攞嗮所有可能情況，計佢哋平均要消耗幾多時間空間資源。
平均成本法

平均成本法，有時又叫平均價格買入法，係定期定額嘅投資方法，而唔理當中價格升跌。因為通常用一個月投資一次，所以又叫月供投資。如果唔計交易成本，定期定額嘅投資嘅入貨總數，必定少唔過一次過以平均價投資嘅入貨總數。平均成本法好多時被用喺推銷長期投資產品（譬如股票同基金）之上，鼓勵投資者應該有紀律噉定期定額投資。
香港積金局認為，平均成本法可以減低投資者喺唔合適嘅時機，將大量金錢投資喺單一投資項目嘅風險，亦有機構認為平均成本法可消除猜度市場時機所帶來嘅困擾同沮喪。
呢個方法嘅好處，首先係比較唔受市場波幅影響，長遠而言有機會享受較低平均嘅購入價，兼享股市上升帶來嘅潛在增值，而且比起一般投資入場門檻低。唔少銀行或者金融服務機構對月供股票嘅客戶都會喺佣金同存倉費上收平啲，甚至可以俾機會投資者賺埋信用卡回贈。
用平均成本法時有啲地方要留意，以免誤會同唔啱嘅期望。

實踐情況
用平均成本法嗰陣，最常見嘅實踐都係每月薪金中抽個比例作為供款，量力而為，例如月入二萬蚊，要用萬二蚊作為日常開支同埋供樓，咁最多都只會供每月八千蚊。另外，強積金亦係咁做，只不過供款人唔同，強積金係僱主同僱員都要供款，而且係強制性，但供款方法仍然係定期定額投資。
因為投資額比較細，所以投資對象一般係基金（唔一定係股票基金，可以係黃金基金，對沖基金或債券基金）。
有啲金融服務機構嘅月供投資服務，只會涵括熱門嘅股票或基金，冷門啲嘅話就未必有得做到月供。有啲投資人會建議公用事業藍籌股作為月供股票嘅目標。
另外，喺月供股票之下，投資者買到嘅可能係碎股，要賣出嘅話亦可能比起正股嘅市場價位低。

容易誤解之處
平均成本法使用者亦要留意一啲要素，唔應該視為萬無一失。

交易成本
因為大多數平均成本法嘅實踐都係每月部分月薪供款，數目比較小，買賣股票有最低手續費，而基金管理亦有更高昂嘅管理費，所以交易成本都成為重要一環。一次過交易只需要負擔一次過嘅交易成本，而多次投資就要負擔多次交易成本。
以香港強積金為例，唔同交易成本會導致最終回報相差好大。

價格風險
雖然平均成本法可以減輕情緒波動風險或投資錯誤時機風險，但無減低其他方面嘅風險。平均成本法只確保係零交易成本時，平均成本法入貨總數細唔過一次過平均價入貨總數，但係買入產品嘅最終價格仍然可升可跌，與入貨總數無關，最終仍然有可能要蝕。平均成本法與價格風險毫無關係。
使用平均成本法嘅投資者仍然有責任進行產品潛力評估同埋風險管理。

大額投資
另一個重點係，平均成本法入貨總數細唔過一次過平均價入貨總數，但係均成本法入貨總數有可能細過一次過以開始價買嘅入貨總數。呢度涉及幸運成份，或認為價格大致都係上升趨勢，所以開始價會多數低過平均價。但現實上投資者都會選擇價格潛力較好嘅產品（管理價格風險），所以價格大致上升趨勢其實係常見（唔係咁投資者根本唔會買），雖然唔係必然。係咁樣假定下，有投資網站提出反論，認為有大額餘錢就應價於早期投資，而唔係分開長時間投資。不過，有大額餘錢情況依然可以使用每日或每週多次大額投資（唔係常用嘅每月投資），分段但短期噉應用平均成本法。

價格週期
使用平均成本法並唔需要認識價格週期，亦唔駛理會技術分析。不過，對掌握價格週期好自信嘅投資者，因為佢地有更多資訊，佢地或會認為佢地表現遠遠好過平均成本法。當然，掌握價格週期涉及市場深入理解，精神壓力管理與及運氣等因素。

數學模型
平均成本法嘅重點係，喺唔計交易成本下，定期定額嘅投資所買到嘅總貨數，必定細唔過以平均價一次過投資買入嘅總貨數。換句話講，除非投資者比較好彩或者睇市比較獨到，否則買貨總數唔及平均成本法。
如果投資者分 n 次投資，每次投資一個單位嘅錢，第 i 次價格係 ，又肯定，入貨量，咁佢最後入貨總數就係 。
如果投資者用 n 個單位嘅錢一次過投資平均價格 ，咁佢最後入貨總數就係 。
以下就要證明：

算術平均數大過幾何平均數
數學有算術平均數唔細過幾何平均數定理（叫平均數不等式），即係當所有 xi>0 就：
呢個不等式只會係所有 xi 都係同一個數字先會相等，否則算術平均數一定大過幾何平均數。
利用呢個不等式可以得知
因為  同埋 ，所以得到
而且呢個不等式只喺所有  都係同一個價格先會相等，否則左項一定大過右項。

不定額嘅投資
以上個證明建基於每次投資額係相等，而下就假定每次投資額唔相等。第 i 次出錢 mi>0，即係平均投資法買得。
噉樣一次過投資「平均價格」亦應該因為每次出錢唔同而加權，即係，出錢 ，所以買入量係 。
利用加權平均數不等式，以下結果係可以被證明：
亦即係：
不等量既投資方法一樣可以受惠，入貨總數一樣少唔過一次過買入加權平均價嘅情況，不過，隨意改投資額會減低投資嘅紀律性，所以只會喺投資者嘅經常性收支有長遠改變，又或者有其他策略需要，先至值得考慮改變投資額。
平和

平和係中國福建漳州一縣，面積2329平方公里，人口58萬。
平均差

平均差係一組數據入面，各個數值嘅絕對離差，嘅平均值。

計法
係平均值。
離差嘅計法：
絕對離差嘅計法：
平均差嘅計法：
平均差嘅最細值係0，代表所有數據都沒有分散，即都係同一個數。
平均差越大，代表嗰組數據越分散。

缺點
因為平均差嘅計法入面用到絕對值，而絕對值嘅代數性質較差，所以好多時係會用標準差取代平均差。
武漢肺炎吐華魯疫情

武漢肺炎吐華魯疫情係介紹武漢肺炎喺吐華魯嘅爆發情形。截至2022年9月3號，吐華魯夾埋有20單確診病例，冇人死亡。

全程零感染
吐華魯離最近嘅大陸都好遠，加上人口少兼靠外資援助收入。國內唔單止人口超少，相反全年平均先至得唔夠200人嚟玩呢個國家；咪話太少外國旅客嚟玩，甚至境外都冇得去吐華魯定居移民。空路方面，境內先至得1個國際機場，淨得斐濟航空嘅飛機先至入到境內，且一個禮拜得兩班航班直達。水路方面，淨得內島貨運為主。若果通過水路入境，淨喺第個國家撐成千公里嘅航線先至到吐華魯。2020年3月19號，因斐濟出第一單武漢肺炎患者，吐華魯政府亦宣佈閂咗機場兼停航且禁晒輪渡靠邊停。
嗰時因海空道路都封鎖嗮，所以喺2020年全年都未發生過單武漢肺炎感染案例。踏入2021年，吐華魯一直重保持武漢肺炎零確診個案，即使係2021年8月24號由世衛嚟嘅大批武漢肺炎疫苗都係一樣。不過噉嘅記錄直到2022年5月19號先至結束。

失守
2022年5月20號，吐華魯發現咗第一單感染武漢肺炎個案。患者都喺斐濟撤僑返吐華魯啲公民，而且一次發現三單感染個案。據分析，佢哋都係打過兩針疫苗先至返吐華魯。
2022年7月26號，吐華魯又再確診多五單感染武漢肺炎個案，總感染數去到8單。
2022年8月24號，當日出現確診12單感染武漢肺炎個案，總感染數去到20單。
武漢肺炎土耳其疫情

武漢肺炎土耳其疫情係介紹「武漢肺炎」2020年喺土耳其嘅爆發情形。截至2020年9月23號，土耳其累計有306,302單確診病例，死咗7,639個人。

情況
大部份國土喺亞洲境內，但心喺歐洲嘅土耳其，喺2020年3月11號出現第一單武漢肺炎個案，嗰時有位土耳其籍人士去完歐洲玩返土耳其安卡拉休息時，被檢測到武漢肺炎。出咗第一單個案之後，嗰位病人好快俾當地醫務團隊掟咗去醫院嘅機密地方隔離，即使係0號病人家屬都要接受為期14日嘅隔離醫學觀察。第二日，總統府臨時召開咗緊急會議，宣佈因為出現第一單武漢肺炎個案，從同年月16號開始，國內冚唪唥大中小學都要停課。兩日後又收到4單確診武漢肺炎個案；嗰日土耳其政府正式宣佈第二日必須要停飛往返德國、法國、西班牙、挪威、丹麥、比利時、瑞典、奧地利同尼德蘭境內嘅航班；重宣佈從嗰日開始，國內冚唪唥嘅監倉喺14日內都唔接受家屬探訪或轉移犯人等事務。到3月14號挨晚又收到一單，患者係位清真教徒，佢拜完副朝覲（土耳其話：Umre）後感染武漢肺炎，嗰時為止淨收到夾埋6單感染武漢肺炎個案。當日政府重宣佈閂埋鄰國格魯吉亞同埋阿塞拜疆嘅邊境。
喺伊斯坦堡，當地因爆發疫情，有超市貨架放住嘅生活物品俾人掃清嗮。
正因爲前一日喺康雅省康雅嘅副朝覲有大量群眾聚集，從3月15號開始，疫情出現大爆發。第一日，感染案例開始上升到18單，其中有7單屬輸入案例，患者都喺美國玩完返嚟時被確診；當日重出現第一單死亡個案，土耳其軍隊前首領艾塔奇亞曼，從伊朗軍事訪問完返到土耳其就死咗。第二日確診病例上升到47單，有好多城市嘅超市出現市民瘋狂搶購廁紙同紙巾等生活物資情況，令銷售貨架一度缺貨。雖然臨近主麻日，但係宗教事務所法定代理處（土耳其話：Diyanet İşleri Başkanlığı）一文勒令：因受疫情影響，全國範圍內冚唪唥凡係涉及宗教拜祭性等聚集活動都唔畀舉辦，所以主麻日活動都停咗。喺康雅省康雅，甚至宣佈停飛往返英格蘭、愛爾蘭、埃及、瑞士、沙地阿剌伯、阿聯酋境內啲航班。
2020年3月17號，確診案例上升到98單，當日出現第二單死亡個案。患者係位89歲嘅老人家，不過具體細節冇公開到。第二日感染個案突破一百大關，並出現第三單死亡個案。患者係位61歲嘅阿公。當日政府出₺100,000,000嚟幫商業公司同低收入人群，重出₺2,000,000,000嚟幫助有需要幫手嘅困難家庭。
2020年3月19號，確診案例上升到359單，並出現第四單死亡個案。當日最大嘅教育部門——選擇、測試同實習中心（土耳其話：Ölçme, Seçme ve Yerleştirme Merkezi）都宣佈打算將國內嘅9個全國性考試延遲；體育部門重宣佈國內冚唪唥籃球、排球同手球、足球聯賽都要停辦。到3月20號爲止，感染案例上升到670單，死亡個案開始直線上升到9單。當日醫療部門宣佈全國冚唪唥嘅醫院（計埋私家診所同埋莆田系醫院）至少必須要有兩位同傳染學、胸腔醫學、內科學、醫學微生物學有關啲醫師響度；總統府重宣佈國內停止一切公共娛樂活動。喺巴勒基西爾省巴勒基西爾同康雅省康雅、馬拉亞省馬拉亞都唔畀超過65周歲嘅老人家免費搭公共交通。
踏入三月下旬，21號當日，由於確診個案繼續升到947單，死亡個案達到21單。政府亦發佈公告要求宵禁，要求冚唪唥法式蛋糕專賣舖、餐廳同酒樓、飯店等食肆都唔畀喺半夜到第二日天矇光前開業，不過送餐同外賣唔算。喺費拿巴治籃球會，都有好多成員懷疑有疑似武漢肺炎症狀。喺安卡拉、伊茲美爾省伊茲美爾同安塔利亞省安塔利亞都唔畀超過65周歲嘅老人家免費搭公共交通；土耳其農業森林學部（土耳其話：Tarım ve Orman Bakanlığı）宣佈唔畀喺花園、公園、街頭嘅人行道上搞燒烤；連街邊嘅飛髮舖、美容護理舖、衫褲大賣場最多淨畀營業到18:00閂舖。第二日，感染案例打破一千大關，去到1236單，死亡個案去到卅單。土耳其銀行協會宣佈凡係涉及跨國交易嘅國際銀行，淨限喺12:00～17:00營業
。過多一日，感染案例上升到1529單，死亡個案去到37單。一日後，由於疫情繼續蔓延，連喺伊斯坦堡嘅大商場一條街（土耳其話：Kapalıçarşı）限制淨開兩個出入口嚟畀客流做健康監測出入。
3月26號，感染個案打破三千大關，死亡個案去到75單。國家教育總部宣佈今年嘅高教機構考試延遲到7月25～26號舉辦。
3月27號，感染個案打破五千大關，去到5698單；而死亡個案去到92單。國內有42位醫生同樣感染咗武漢肺炎。正因爲噉，土耳其政府宣佈從月底開始，凡係涉及海灘活動、海邊聚會同冚唪唥形式嘅戶外運動都唔畀搞，甚至有部份村莊都要搞封閉式管理。教育方面，連國家教育總部都話今年嘅高教機構考試都唔考第二學期嘅內容。機場亦停飛冚唪唥國際航班；甚至連跨市旅遊都要授權批准先至得；期間重宣佈閂嗮同森林、遺跡同公園野餐區等公眾場所。
嚟到3月30號，感染個案打破咗一萬大關，死亡個案亦爬升到168單。嚟到月底最後一日重將感染案例上升到13531單，死亡個案突破二百大關。政府重宣佈全國市民唔使繳交三月冚唪唥嘅水電煤氣費、屋租同租車費用。
踏入4月，第一日感染案例已經破咗一萬五千大關，死亡個案去到277單。其中有60%感染武漢肺炎個案都出自伊斯坦堡。醫學部重話疫情期間，有601位醫學工作人士感染咗武漢肺炎，其中有1位醫生死咗。兩日後，由於感染個案超過二萬單，死亡個案破咗五百大關。喺宗古達省宗古達，宵禁範圍重擴大到20周歲以下嘅人士，而且公眾場合都要強制戴口罩。喺伊斯坦堡，地鐵營運方都宣佈從4月6號開始，每日嘅尾班車提早到21:00（UTC+3）收車。喺泰基爾達省泰基爾達，政府宣佈凡係省內冚唪唥交通工具都要停運15日。
2020年4月6號，感染個案打破咗三萬大關，死亡個案亦爬升到649單。政府重宣佈原定國內辦嘅年度節日——國際蘇維埃兒童節（土耳其話：Ulusal Egemenlik ve Çocuk Bayramı）都宣佈停辦；政府重打算喺伊斯坦堡阿塔圖克國際機場周邊同Sancaktepe學中國北京嘅小湯山噉起間收治超過1000人嘅臨時醫院。
武漢肺炎匈牙利疫情

武漢肺炎匈牙利疫情係介紹「武漢肺炎」喺匈牙利嘅爆發情形。截至2020年11月7號，匈牙利累計有104,943單確診病例，死咗2,357個人。
武漢肺炎冰島疫情

武漢肺炎冰島疫情係講武漢肺炎喺冰島爆發嘅情況。截至2020年8月28號爲止，有2,092單感染個案，死咗10個人。

境內疫情同反應
經常排喺世界幸福指數三甲嘅冰島，2020年2月28號喺雷克雅維克發現咗第一單感染武漢肺炎個案，嗰時嘅感染案例都啱喺意大利同奧地利滑完雪返嚟。事發之後，當地啲差館同衛生署緊急召開咗同疫情有關嘅第一次新聞會議，第二日，當地大量報紙即刻將COVID-19病毒上嗮頭條。據調查，病發嗰位患者都搭同一航班飛機嗰400位乘客都要集中隔離14日。同年3月2號開始，當地得好少藥房有口罩賣，甚至三日後冚唪唥口罩都賣嗮。當地政府開會都建議民眾最緊要係洗手；千祈冇同有感冒或咳嗽啲人接觸；若果自己有感冒咳嗽症狀，必須要搵手擋住；但係冇提到要各位民眾戴口罩嘅事（除非係近距離同第啲人接觸嘅工作）。到同年3月5號挨晚（UTC-1），確診COVID-19個案嘅人數已經上升到35人。島入面大多數聚眾集會嘅活動同慶典都一窩蜂噉取消嗮，公共場所都要必配酒精同消毒液。九日後，由於累積確診個案破百，當地政府雖然發佈消息建議國民唔好離開冰島，重呼籲家下離開咗冰島啲公民都要提早返冰島避難。但係佢哋考慮到病毒冇乜可能接觸到當地啲老坑同體弱人士而冇採取到封島措施。從2020年3月16號開始，由於感染個案接近二百單，國內冚唪唥大中小學都要停課兼唔畀出現超過100人嘅聚集活動。不過嗰時一直未出現死亡個案，直到3月17號出現第一單感染武漢肺炎嘅死亡個案，嗰時有位40歲澳洲籍嘅市民同心抱嚟冰島玩時感染武漢肺炎直接瓜佬嚫。兩日後，總感染個案去到409單，死亡個案又出一單，嗰位仁兄係當日感染咗武漢肺炎之後，身體組織好快出現有非典型變化而加重病情，最後直接死咗。
2020年3月21號，感染個案繼續上升，直接破咗五百大關。喺韋斯特曼納群島，規定咗聚集活動最多限制喺10人以內；喺西北區甚至有個鎮仔規定除咗出街買緊急必需品理由之外都唔畀出街。
2020年3月24號，感染案例破咗七百大關，死亡案例一直冇變化。冰島政府實行咗更加嚴格嘅出行禁令：每間公眾場所最多限制廿人入場；國內冚唪唥泳場、博物館同酒吧、圖書館都要閂檔；冚唪唥商業活動都要至少保持超過2m嘅距離。國內嘅deCODE做病毒檢測時，發現武漢肺炎病毒重出現有40種變種。
武漢肺炎加拿大疫情

武漢肺炎加拿大疫情係武漢肺炎喺加拿大嘅爆發情形。截至2021年10月26號，加拿大夾埋有1,704,391單確診病例，死咗28,841個人。
武漢肺炎國際疫情

武漢肺炎國際疫情，列出武漢肺炎喺世界各地嘅病例情況。實時嘅數據可以睇下莊鶴堅斯大學嘅通報平台。

疫情
[睇 • 論 • 改 • 歷]
[打開]
[收埋]
2024年10月5號更新。
武漢肺炎印尼疫情

武漢肺炎印尼疫情係介紹武漢肺炎喺印尼嘅爆發情形。截至2021年3月13號，印尼累計有1,414,741單確診病例，死咗38,329個人。
武漢肺炎南韓疫情

武漢肺炎南韓疫情係講武漢肺炎喺大韓民國嘅爆發情形。截至2020年12月5號，南韓累計有36,915單確診病例，死咗540個人。而確診病例大多數都同新天地教會有關。
根德伯里

根德伯里（英文：Canterbury，又譯「坎特伯雷」），係英國英倫東南根德郡嘅城鎮，住5.5萬人。
根德伯里故事集

《根德伯里故事集》（英文：The Canterbury Tales）係一本用中古英文寫嘅故事集，出自 14 世紀後期。
根引謙介

根引謙介（1977年9月7號—）係日本足球員，司職後衞，效力過柏太陽神，Independiente，及仙台七夕。
根岸英一

根岸英一（日文：根岸 英一，1935年7月14號—2021年6月6號）係日本有機化學家，發現根岸反應而出名，係2010年諾貝爾化學獎得主之一。

野雞大學頭銜爭議
佢生前其中一個頭銜係亞洲知識管理學院永遠榮譽院長，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
根德公爵愛德華王子

根德公爵愛德華王子（英文：Prince Edward, Duke of Kent，1935年10月9號—），全名愛德華·佐治·尼古拉斯·保羅·柏德烈（Edward George Nicholas Paul Patrick），係英國王室成員，現任根德公爵。

簡歷
愛德華王子響2014年
愛德華1935年響倫敦保爾格夫廣場3號出世，係根德公爵佐治王子同希臘郡主瑪里娜嘅第一個細路。佢之後仲有一個妹一個細佬：歐志偉爵士夫人雅麗珊郡主，同根德米高王子。佢同時亦係英王佐治五世個孫，英女王伊利沙伯二世個堂細佬。
佢分別到伊頓公學同Le Rosey讀書，之後佢到桑赫斯特皇家軍事學院。
1942年8月25號，老豆佐治王子因為飛機失事死咗，終年39歲。當時只有六歲嘅愛德華，就繼承老豆生前嘅爵位，做咗根德公爵、聖安德魯斯伯爵同埋唐柏德烈男爵。所以自細愛德華就有代表王室出席公開活動：佢曾經出席二伯佐治六世嘅葬禮，同堂家姐伊利沙伯二世嘅加冕禮。
1955年，佢以陸軍少尉嘅身份，畢業於桑赫斯特皇家軍事學院。佢響1961年升做陸軍上尉。1962年至1963年，佢曾經畀人派去香港。1970年，佢畀人派去駐守塞浦路斯英屬基地區。1973年升為中校。最終響1976年退役。後嚟佢畀人冊封做陸軍元帥。
佢響1959年做咗英國上議院議員。佢曾經出任全英草地網球同埋門球俱樂部（溫布頓網球錦標賽）總裁，另外佢亦活躍於多個方面。佢曾經係英國國際貿易委員會副主席，後嚟由堂侄安德魯接手。

屋企
愛德華同老婆嘉芙蓮，2013年
1961年6月8號，佢響約克座堂同貴族嘉芙蓮·和斯利結婚；嘉芙蓮係第四代從男爵威廉·和斯利個女。佢哋有四個仔女：
聖安德魯斯伯爵佐治（1962年6月26號響白金漢郡柯品斯別墅出世，爵位繼承人）
凱倫·泰勒女勳爵（1964年4月28號響白金漢郡柯品斯別墅出世）
尼古拉斯·溫莎勳爵（1970年7月25號響國王學院醫院出世）
柏德烈·溫莎勳爵（1977年10月5號，死產）
老婆嘉芙蓮係《1701年皇位繼承法》通過以嚟，第一位由聖公宗轉信天主教嘅英國王室成員。另外，因為細仔柏德烈嘅死，令到老婆嚴重抑鬱。
依家兩公婆住響肯星頓宮。
根岸朗

根岸朗 ，係日本嘅一個男配音員。

配音作品一覽
呢個表唔完整，歡迎加料。
井手上麻子

井手上麻子（1987年5月5號—）係日本足球員，踢後衞，曾經喺2010年為日本女子足球代表隊出場1次。
井岡山經濟技術開發區

井岡山經濟技術開發區係中國江西吉安一個開發區，總面積46.5平方公里。
井幡博康

井幡博康（1974年6月25號—）係日本足球員，司職中場，效力過名古屋八鯨，本田技研，及市原JEF聯。
井手町

井手町（粵拼：zeng2 sau2 ding1，日文：井手町／いでちょう Ide chō */?）係日本京都府嘅其中一個町。面積18.04平方公里，2020年人口有7,480人，人口密度每平方公里415人。
井川祐輔

井川祐輔（1982年10月30號—）係日本足球員，司職後衞，效力過日本甲組職業足球聯賽球會川崎前鋒12年，喺川崎實現贏冠軍嘅夢想之後，喺2018年首次外闖，去到香港效力香港超級聯賽球會東方龍獅。
2019年2月，井川祐輔因為「上陣率」未夠同球會合約訂明嘅50%標準，畀東方龍獅解僱，會方亦唔畀佢繼續跟隊訓練。由於井川祐輔重想留喺香港發展，之後佢就去傑志跟操，而傑志就明言冇打算簽佢。
井川遙

井川遙 ，係日本嘅一個女演員。

拍過嘅作品一覽
呢個表唔完整，歡迎加料。
井本喬士

井本喬士（1976年9月29號—）係日本足球員，司職中場，效力過水戶蜀葵。
井手口純

井手口純（1979年5月14號—）係日本足球員，司職後衞，效力過橫濱水手，札幌岡薩多，湘南比馬，廣島三箭，鳥棲砂岩，及德島漩渦。
井手口陽介

井手口陽介（1996年8月23號—）係日本足球員，司職中場，由列斯聯借緊去西乙嘅利安尼沙文化。
拉瓦節

安托萬-洛朗·德·拉瓦節（Antoine-Laurent de Lavoisier，1743年8月26號—1794年5月8號）係法國化學家、生物學家。佢創立氧化說嚟解釋燃燒等實驗現象，指出動物嘅呼吸實質上係緩慢氧化。佢倡導並改進定量分析方法並用佢嚟驗證質量守恆定律。佢提出規範嘅化學命名法，寫咗第一部真正意義嘅化學教科書。呢啲劃時代貢獻令佢成為史上最偉大嘅化學家之一。但係由於佢嘅稅務官職務，喺法國大革命期間俾人送上斷頭台。後世尊稱佢做「化學之父」。

著作
《化學命名法》（法文：Méthode de nomenclature chimique）：拉瓦節同幾個同行合作，歸納出一套對化合物嘅命名系統，例如將燒完嘅汞叫做氧化汞。
《化學綱要》（法文：Traité Élémentaire de Chimie）：對物質守恆做出論證，提出用無辦法用化學方法分離嘅嘢就叫做元素，重整理出世上第一張元素週期表。
《化學命名法》《化學命名法》 《化學綱要》《化學綱要》
拉爾夫史坦曼

拉爾夫 史坦曼（Ralph Marvin Steinman，1943年1月14號—2011年9月30號）係美國洛克菲勒大學嘅免疫學家同細胞生物學家。
佢先攞到麥吉爾大學嘅科學學士，後來響1968年從哈佛大學醫學院獲得醫學博士學位（magna cum laude）。之後喺麻省總醫院擔任實習醫師。佢響1973年提出咗樹突狀細胞嘅概念同埋呢種細胞喺後天免疫系統嘅運作機制，嗰陣佢喺贊威爾科恩嘅實驗室做博士後研究。
2011年10月3號，諾貝爾生理學或醫學委員會喺唔知道史坦曼已經病逝嘅情況下，宣佈史坦曼獲諾貝爾生理學或醫學獎嘅一半獎項，以表揚佢「發現樹狀細胞同佢喺後天免疫嘅作用」。雖則諾貝爾獎一般唔會追頒，不過委員會最終維持呢個決定。
拉爾穆尼亞德多尼亞戈迪納

拉爾穆尼亞德多尼亞戈迪納（西班牙文：La Almunia de Doña Godina）係西班牙亞拉岡薩拉戈薩省一座城，住8千人。
拉爾拉拿

拉爾拉拿（粵拼：laai1 ji5 laai1 naa4，英文：Adam David Lallana，1988年5月10號—）係英格蘭一個足球員，喺St Albans出世。司職中場同翼鋒。而家效力緊英超球會白禮頓足球會。
拉特蘭條約

《拉特蘭條約》（拉丁文：LATERANENSIA PACTA；意大利文：Patti Lateranensi）係意大利王國同羅馬教廷喺1929年2月11號簽定嘅一份條約，1929年7月7號獲得意大利國會通過。

背景
談判雙方代表
雙方簽約
1929年嘅梵蒂岡地圖
1870年普法戰爭期間，意大利王國軍隊趁拿破崙三世顧著應戰普魯士軍隊嘅機會，出兵攻打靠法國軍事保護嘅教宗國。意大利王國吞併徂教宗國之後，以教宗國嘅舊首都羅馬為自己嘅新首都。教宗國實際上滅亡之後，時任教宗庇護九世退居梵蒂岡，將自己嘅活動範圍限定喺使徒宮，一方面以「梵蒂岡囚徒」自稱，另一方面又唔承認「囚禁」自己嘅意大利王國存在。從庇護九世開始，一共有五任教宗（庇護九世、
利奧十三世、庇護十世、本篤十五世、庇護十一世）自稱「梵蒂岡囚徒」。
1926年，時任意大利王國總理墨索里尼同教廷代表皮耶特羅·加斯帕里經過一輪談判之後，最終達成徂三項協定：
承認教廷喺梵蒂岡城嘅完整主權嘅協定；
規範天主教會同天主教信仰喺意大利國家嘅地位嘅協定。
賠償教廷領土同財產損失嘅協定。
1929年2月11號，雙方喺羅馬拉特蘭宮正式簽約。條約生效之後，教宗國正式成為歷史，被梵蒂岡城國取代。意大利廢除君主制，改為共和國之後，1948年嘅《意大利共和國憲法》第七條繼續認可拉特蘭條約。

內容
條約嘅主要內容包括：
意大利承認梵蒂岡係獨立主權國家，並且承認梵蒂岡對受羅馬教廷管轄嘅部份房地產有治外法權；
意大利賠償一筆錢畀梵蒂岡；
意大利承認天主教會喺意大利國內嘅地位，但係梵蒂岡境外，意大利境內嘅所有主教嘅任命都要經意大利批准，爾啲主教重要宣誓效忠意大利；
梵蒂岡承認意大利存在，並且唔再禁止天主教徒為意大利政府效力；
梵蒂岡保證：如果意大利同其他國家開戰嘅話，梵蒂岡會保持中立；
梵蒂岡會自動採納意大利國會通過嘅法律（爾一條喺2009年被梵蒂岡宣布失效）。
拉班帕省

拉班帕省（西班牙文：Provincia de La Pampa）係南美國家阿根廷嘅廿三省之一。
中環南站

中環南站（英文：Central South Station），原本叫中環西站，係香港沙田至中環綫本來諗住起嘅終點站，由九廣鐵路提出，服務中環南嗰頭。喺港鐵公司2015年中期報告嘅未來路線圖重有中環南站，至2015年年報已經冇咗。
中環坪洲渡輪

中環坪洲渡輪係香港一條港外渡輪線，來往中環六號碼頭同埋坪洲碼頭，而家由港九小輪營運。

史
呢條航線喺1960年代開辦，當時係由中環到長洲（經坪洲同大嶼山梅窩）分拆出嚟，提供梅窩（經坪洲）嘅迴航提供服務，直到1974年先至全面分拆；後嚟喺1992年，梅窩同坪洲兩條航線再度分拆成獨立直航航線，過去係由油麻地小輪營辦，2000年初，油麻地小輪被政府收返專營權後，改由新渡輪接辦，之後喺2008年7月1號由港九小輪接辦到而家。
由於呢條航線係坪洲唯一能直接往返市區嘅航線，但坪洲島嶼面積細過大嶼山同長洲好多，客量只屬一般。每逢假日都會有大量遊客到坪洲旅遊，客量會比平日多。
由2013年8月16號起，由於珊瑚海船務旗下坪洲喜靈洲渡輪因專營權屆滿而放棄經營，所以由當日開始呢條航線提供來往坪洲到喜靈洲嘅特別班次，客源主要係喜靈洲懲教所返工或探訪嘅人士。
中環及灣仔填海計劃

中環及灣仔填海計劃係喺香港嘅香港島北岸進行嘅大型填海計劃，分5期去發展。
喺1993年至2006年之間，完成咗其中嘅三期填海工程—中區填海計劃第1期、第2期；灣仔填海計劃第1期—共填造咗32.3公頃嘅土地，餘下嘅工程則喺度進行緊（中區填海計劃第3期）同埋重新檢討緊（灣仔填海計劃第2期）。
中環及灣仔填海計劃嘅主要目的，主要係為中環灣仔繞道提供土地，同埋起多條鐵路支線到填海區。計劃又希望起一條世界級嘅海濱長廊，比區內提供額外休憩同綠化用地，提升海旁嘅吸引力。

中區填海計劃第1期
「中區填海計劃第1期」喺香港機場核心計劃嘅工程之一，喺上環同卜公碼頭之間填咗約20公頃嘅海，將中區海岸線向前伸展咗最高達350米，使咗27億1千萬港元。土地嘅主要用途喺起機場鐵路香港站同擴展中環嘅商業區。工程喺1993年9月展開，1996年3月完成。
現有嘅主要建築物
國際金融中心一期同二期
香港四季酒店及四季匯
地下鐵路香港站
中區政府碼頭（即係中環碼頭第1號）
中環碼頭第2號到6號
中環天星碼頭（中環碼頭第7號）
現有嘅道路
民吉街
民祥街
民寶街
民光街
民輝街
民耀街
金融街 (香港)
港中里

中區填海計劃第2期
中區填海計劃第2期填海地「中區填海計劃第2期」原址係添馬艦海軍船塢，總填海嘅面積係5.3公頃，做商業同遊憩用地發展。總共耗資咗3億2千萬港元，喺1994年2月展開工程，1996年3月完成。

中區填海計劃第3期
中環同灣仔填海計劃－中區填海計劃第3期係中環海濱施工緊
進行緊嘅中環填海計劃3期
「中區填海計劃第3期」喺添馬艦對出嘅海濱，總共填海面積係18公頃（原計劃係32公頃，1999年修訂為23公頃，2000年4月再將東面嘅5.3公頃土地擺咗入「灣仔填海計劃第2期」），連接「中區填海計劃第1期」同埋「灣仔填海計劃第2期」嘅填海區。
填海土地將用喺興建新嘅中環天星碼頭、公眾碼頭、鐵路同道路預留位置、軍用碼頭泊位預留位置同海濱長廊等。同時提供土地比發展中環灣仔繞道、P2道路網、機場快線掉頭隧道等嘅運輸基建項目。
工程耗資咗37億9千萬港元，喺2003年2月28號動工，2011年10月大致完成。
中環天星碼頭

中環天星碼頭，嚮香港島中環碼頭第7號碼頭，有一個地標，就係中環天星碼頭鐘樓。
中環天星碼頭係由上世紀香港中環新填海工程所得地皮開發出嚟嘅渡輪碼頭。中環天星碼頭嚮2006年起取代拆咗嘅愛丁堡廣場香港天星碼頭，個鐘樓都係轉咗用新嘢。
而家，嚮中環碼頭民耀街個中環天星碼頭鐘樓，外形係仿照第二代中環天星碼頭而設計嘅，不過碼頭鐘樓建築物裡面嘅功能更多，包括作為維多利亞港碼頭觀景台、行人天橋、公共空間、商場、西餐廳、多用途集會同表演廣場咁。雖然鐘樓行人平台唔俾外來小販擺賣，但係業主香港天星小輪又組織或批准非弁利團體或有機農場，嚮呢個中環天星碼頭範圍裏面做生意。
上水官立中學

上水官立中學（英文：Sheung Shui Government School）係香港北區一間中學、官立學校、男女校，喺上水百和路21號。
上水游泳池

上水游泳池（英文：Sheung Shui Swimming Pool）係香港新界上水天平路38號一個公眾泳池，由康樂及文化事務署管，依家計劃緊加建室內暖水泳池。
上水

上水（粵拼：soeng6 seoi2；圍頭話：soeng3 seoi2；英文：Sheung Shui），香港地方之一，喺新界北部。地方為雙魚河同梧桐河匯聚之地，出深圳河，有大塊沖積平原，故此地勢平坦，然而亦會夾雜山嶺。舊時呢度係鄉郊，而石湖墟就係呢個地方墟市。自二十世紀七十年尾，香港政府夾佢同粉嶺，發展成粉嶺上水新市鎮。上水行政上歸北區。

地理
上水為香港北地，位於深圳河以南，雞公嶺以北，東面黐著粉嶺平原，西面黐著落馬洲，貼著中國深圳，上水西北部嘅羅湖同埋北面嘅文錦渡係去中國內地嘅主要通道。上水、粉嶺、沙頭角、打鼓嶺夾埋就係北區。

史
根據香港市政局一九九二年出版嘅《香港文物》，上水區內華山村，發現咗新石器時代同埋漢朝嘅文物。另外，一九九四年《北區風物志》記載，上水粉嶺一帶舊時叫雙魚市，事關上水北面有一條「雙魚河」。自廖族元末由福建搬來廣東南部之後，子孫漸漸響今日新界橫眉山、嶺下、小坑、雙魚、福田、上水一帶開支散葉，起村建屋。傳到識風水嘅七世祖廖南沙嗰陣，認為全族一定要住埋一齊，後代子孫先至昌盛，咁至發達、出人頭地。根據風水學說搵龍脈，揀咗龍口地形，好似隻鳳嘅地方，一齊合力鑿池，即係護城河，以及築城，起咗圍內村，即今日上水鄉老圍。又號召廖氏三房子孫盡量搬入圍裏頭住。由於圍內村立於梧桐河對上，廖氏族人叫佢做上水鄉，漸漸上水變成咗附近一帶地方嘅名喇。
上水墟市集中，市中心主要喺上水火車站一帶，由附近嘅屋邨行去火車站，一般都三個字內。舊時，附近村民會集中響石湖墟做買賣、交易。雖然而家上水已經發展成新市鎮，由於石湖墟鄰近火車站、巴士總站，所以一啲都無衰落，反而更加興旺，人頭湧湧。
雙魚河
梧桐河
上水鄉老圍
老圍護城河

鄉、村
上水區鄉事委員會
上水各鄕各村甚多，村間統組為上水區鄉事委員會。
長瀝
坑頭村
河上鄉
雞嶺
金錢
古洞
蓮塘尾
料壆
馬草壠
吳屋村
丙崗
上水鄉
大頭嶺
唐公嶺
蕉徑
松柏塱
華山村
燕崗
營盤
上水鄉鄉公所
河上鄉鄉公所
古洞村公所
燕崗村公所
金錢村公所
坑頭村村公所
松柏塱村公所
上水清真寺

上水清真寺（Sheung Shui Mosque），全名上水清真寺暨伊斯蘭中心（Sheung Shui Mosque and Islamic Centre），原本將會係香港第七間清真寺，亦係新界頭一間清真寺，喺新界上水鳳南路嘅6B區用地，近翠麗花園第四、五座。起清真寺嘅計劃早喺1997年就已經出現，但因為當地居民反對，一路都無乜進展。
2020年8月，上水清真寺終於正式動工，不過同年9月，政府話佢違反地契時限，決定收返塊地，令到間清真寺起唔成。
上水廣場

上水廣場（粵拼：soeng6 seoi2 gwong2 coeng4；英文：Landmark North）係香港新界上水嘅商場群，分咗兩期發展，第一期嚮港鐵上水站對面。第二期就係嚮彩發街2號嘅一個活化工廈項目。兩期商場都係5層樓高，第一期個寫字樓22層，商場面積有18萬平方呎，有約莫150間舖。第二期就淨係得商場，預計喺2021年開。兩期都係由新鴻基地產起，一樣係1995年落成，不過第一期係落成同年開幕，第二期就係活化項目，前身係1995年晉科中心，所以過咗26年先開幕。

入面
上水廣場模擬大自然，2-5樓係商場，有約莫150間鋪。
飲食：麵包鋪、餐廳
電子、電器
旅行社
健康同美容
眼鏡、時裝、珠寶同首飾
上水站

上水站 (香港)：港鐵東鐵綫嘅車站。
羅湖編組站：又叫上水屠房站，港鐵屬下嘅貨運車站。
上水站 (首爾)：首都圈電鐵6號綫嘅車站。
廣州嘅上水巴士站
廣州北三環高速公路嘅上水站
上耀東

上耀東（英文：Upper Yiu Tung，代號C30）係東區區議會轄下一個選區，喺1999年設立，依家嘅區議員係民主黨嘅周卓奇。
上艾修

上艾修（荷蘭文：Overijssel）係荷蘭嘅其中一個省，首府茲禾勒。
維基同享有多媒體嘅嘢：Overijssel
上肢

上肢，又叫前肢，係人同各類脊椎動物近頭嗰邊嗰對肢，由膊頭、臂同手組成。
上總國

上總國係古代日本嘅一個令制國，屬東海道地區，位置約莫係家下千葉縣中南部。
上背肌

上背肌又叫斜方肌，係背脊近後頸位嘅肌肉，連接頭骨底部同鎖骨、肱骨，透過收縮同放鬆控制頭同膊頭嘅運動。
斜方肌其中一個主要功能，係同埋三角肌完成肱骨以冠狀面向外展嘅協同作用，如果斜方肌肌力同三角肌失衡，會發生肩夾擠嘅情況。
上網問功課

《上網問功課》（英文：Tutor Online）係港台電視製作嘅直播教學節目，以香港中小學生做對象，入面有教學環節，亦有即場解答學習疑難嘅環節。節目由2013年11月9號到2014年6月21號逢禮拜六10:00—11:00喺亞洲電視本港台播。
呢個節目嘅原形係1980年代香港電台電視部製作嘅《打電話問功課》，隨住2010年代互聯網已經好普及，就變成「上網問功課」。
受2020年武漢肺炎香港疫情影響，香港中小學生自農曆年假後就開始停課，所以港台電視推出特備節目《上網問功課 同行抗疫》（英文：Tutor Online 2020），由潘杰寧、虞逸峯、劉焯文主持，由2020年3月2號開始逢禮拜一到五16:00—17:00喺港台電視31播。3月25號開始，由於一位負責呢個節目嘅女職員係一位初步確診人士嘅密切接觸者，佢自己同埋同佢有密切接觸嘅同事都需要家居隔離，所以節目暫停製作同播映，4月14號恢復播映，播到5月29號。同年9月港台電視再推出新一輯《上網問功課 升級學堂》（英文：Tutorial Classes），由陳凱詠、陳炳銓主持，由2020年9月7號到11月27號逢禮拜一到五喺港台電視31播。
上網

上網（英文：online），係香港人創作嘅通俗術語（國語入邊亦有相同用法），意思即係登入互聯網度瀏覽網頁，收發電郵或者同其他人喺網上作即時互動…等；主要係通過電腦、手提電話同電子手帳…等嘅設備去進行嗰啲同網絡世界溝通嘅活動。
不過對於登出互聯網就冇一定嘅術語，例如冇人會用「下網」、「出網」或者「落網」呢啲咁奇怪嘅用詞，通常只會用返英文講法："Offline"，響國語入邊會用「下線」。
上維耶斯卡

上維耶斯卡係芬蘭嘅城鎮，喺芬蘭西部，距離奧盧38公里，由中博滕區負責管轄，面積573.12平方公里，2012年人口14,307，其中大概99%居民嘅母語係芬蘭話。
機電工程署

機電工程署（英文：Electrical and Mechanical Services Department）係香港政府發展局轄下部門，負責香港嘅機械、電子同氣體工程裝備規管工作。

規管服務
機電工程署嘅規管服務由多個部別負責，工作範圍包括機械安全、氣體安全、電力安全、鐵路安全、能源效益、監察公用事業公司。負責監察電力公司同氣體公司，亦會規管電力、氣體、升降機、電梯承辦商同工程人員，以及就核電安全事宜向政府提供意見。負責執行嘅主要法例包括：
電力條例
香港鐵路條例
建築物能源效益條例
能源效益﹙產品標籤﹚條例
區域供冷服務條例
氣體安全條例
升降機及自動梯條例
架空纜車﹙安全﹚條例
機動遊戲機﹙安全﹚條例
建築工地升降機及塔式工作平台﹙安全﹚條例

營運服務
機電工程營運基金（營運基金）喺1996年成立，透過5個策略業務單位為香港超過80個政府部門／局同公共機構提供多元化嘅機電工程服務。每個策略業務單位以特定組別嘅政府部門同公共機構為服務對象。營運基金提供種類繁多嘅機電工程服務，範圍遍及機場服務、學校、環境衞生、政府建築物同設施、醫院同診所、康樂文化場地、港口同海港、郵政服務、工程管理同顧問服務。呢5個策略業務單位分別為：
邊境及運輸工程部
綜合工程部
衞生工程部
市政工程部
保安及車輛工程部
橡婦星

橡婦星（Baucis），即係小行星172，係太陽系小行星帶嘅一粒小行星，喺1877年2月5號發現。
橡木林站

橡木林站（英文：Oakwood tube station）係英國倫敦地下鐵皮卡迪利綫嘅車站，屬第5收費區，喺大倫敦恩菲爾德區。
橡

橡（粵拼：zoeng6），又叫橡樹（zoeng6 syu6），植物學又叫櫟屬（lik1 suk6），係殼斗科下面嘅一個屬。原產印度、馬來西亞同埋印尼一帶，亦有啲喺美國。而家喺印度同美國一帶都可以搵到。
植物規律係一般有20～30米高，樹齡可以有幾百年。葉一般有人嘅手掌咁大；果（橡果）比較硬，松鼠之類動物通常會食。

用途
橡樹一般攞嚟做橡木，亦係常見木材之一。
橡果

橡果又叫橡子，係橡樹嘅硬果，亦係種常見嘅果仁，松鼠嘅至愛。
機頂盒

機頂盒係接收電視訊號嘅機仔，駁落電視度睇。傳統上機頂盒主要係做地面電視、有線電視同衞星電視嘅接收器同解碼器，隨住互聯網影片串流興起，市面上亦出現接駁互聯網嘅機頂盒。
機電工程署總部大樓

機電工程署總部大樓係香港機電工程署嘅總部大樓兼博物館，喺九龍灣啟成街，2005年10月18號開張。
橡尾健次

橡尾健次（1941年5月26號—）係日本足球員，司職後衞，曾經喺1961年爲日本足球代表隊出場2次。
前1080年代

前1080年代係指前1089年去到前1080年之間嗰十年嘅年代。
幻覺

幻覺（hallucination）係指一個個體感知到一啲實際上唔存在嘅刺激。
幻愛

《幻愛》（英文：Beyond the Dream），係2020年上畫嘅港產片，由劉俊謙、蔡思韵主演，周冠威執導，曾俊榮、周冠威編劇，高先電影發行。電影根據周冠威本人嘅短片前作《樓上傳來的歌聲》改篇而成，以精神分裂康復者嘅戀情做主題。

劇情
善良戇直嘅小學教師阿樂（劉俊謙飾演），精神分裂症康復者，渴望愛情但係從來唔敢戀愛。佢喺街頭偶遇清麗脫俗嘅欣欣（蔡思韵飾演），一見鍾情但又掙扎應唔應該透露病情嘅時候，發現佢嘅真正身分，竟然係個工於心計嘅心理輔導員。兩人發展出一段懸疑曲折嘅禁戀，疑幻似真。

電影小說
由蔣曉薇執筆，2020年由突破出版社出版。

獎
套戲攞到第57屆金馬獎嘅「最佳改編劇本」。
幻燈片

喺菲林攝影裏頭，幻燈片係一種喺透明膠片之上顯示影像嘅正片，正片嘅影像係一般顏色，對相於負片嘅反轉顏色。幻燈片同一般嘅菲林唔同，買嘅時候要講清楚，幻燈片尺寸由 35毫米到 8×10英寸嘅片都有。放幻燈片用幻燈機。
幻想道

幻想道（Fantasy Road）係香港一條路，喺新界大嶼山竹篙灣香港迪士尼樂園度假區，連接神奇道同埋香港迪士尼樂園私家車停車場，全長1.1公里。條路由香港迪士尼樂園度假區管理。
幻燈機

幻燈機係種放幻燈片嘅機，將幻燈片放入部機度，將影像投射出嚟。
幻象戰機

幻象戰機（法文：Mirage）係法國達索集團（以前叫做「達索航空」）從1950年代開始研發嘅一系列三角翼戰機，主要客戶係法國空軍，亦都有出口。